### Beslutning

Tilbagesendes Magistratsafdelingen for Børn og Unge med bemærkning, at byrådet i sit møde den 24. juni 2020 har vedtaget Magistratens foranstående indstilling af 22. juni 2020.

### Resumé

For Højvangskolen og FU er der projekteret et samlet anlægsprojekt, der omfatter lokalefællesskab mellem undervisning og fritid på Højvangskolen for 4.-6. klasse, nye faglokaler og fælleslokaler til undervisning og fritid til 22,5 mio. kr.

I 2017 blev der frigivet 7,6 mio. kr. i anlægsmidler i årets priser til etablering af lokalefællesskab mellem undervisning og fritid på Højvangskolen for 4.-6. klasse, nyt håndværk og designlokale samt skoleudbygning af et fælleslokale til undervisning og SFO.

Højvangskolen mangler allerede i 2020 kapacitet til tre klasser, hvilket stiger i de kommende år. På grundlag af de seneste års elevprognoser er skolens udbygning tilrettelagt som en udbygning med i alt fem fælleslokaler til undervisning og SFO samt et natur- og teknologilokale til indskoling. Etableringen af håndværk og design i det eksisterende sløjdlokale medfører en rokade af faglokaler og nyt naturfagslokale.

Det foreslås, at der gives tillægsbevilling på 14,5 mio. kr. til det samlede projekt.

### Indstilling

Det indstilles: At 1) der til anlægsbevilling til Højvangskolen på kr. 8,0 mio. kr. gives tillæg på kr. 14,5 mio. kr. finansieret med 3,1 mio. kr. fra midler afsat til faglokaler, 3,0 mio. kr. fra skoleudbygningsprogrammet, 4,0 mio. kr. fra fremsynet skoleudbygning og 4,4 mio. kr., der er omprioriteret fra et aflyst RULL-dagtilbudsprojekt i Sabro.

At 2) der frigives restrådighedsbeløb på kr. 14,5 mio. kr., hvorefter det samlede rådighedsbeløb er fordelt med 3,0 mio. kr. i 2020, 11,3 mio. kr. i 2021 og 7,6 mio. kr. i 2022, idet 0,6 mio. kr. er forbrugt i 2019 til projektering.

At 3) 2 % af den samlede anlægssum til anlægsprojektet anvendes til intern projektledelse.

### Sagens forløb

17-06-2020 Borgmesterens Afdeling påtegning

Fremsendes til Magistraten.

Børn og Unge foreslår i indstillingen at bruge 3,9 mio. kr. fra KB til fremsynet skoleudbygning til udbygning af to fælleslokaler, hvor der ikke kan påvises et behov både på nuværende tidspunkt og på 10-års sigt. Denne KB blev oprettet netop for at give mulighed for en udbygning med enkelte lokaler, selvom kravene til finansiering fra [adresse] ikke aktuelt er til stede. Oprindelig var der ca. 10 mio. kr. til rådighed, og der vil over tid blive tilbageført midler fra [adresse], efterhånden som de finansierede projekter lever op til kravene om behov på 10-års sigt.

Der er med dette projekt et overtræk på kontoen på ca. 27 mio. kr. Borgmesterens Afdeling anbefaler, at der bliver bragt balance, så KB’en ikke er overtrukket og foreslår derfor efter aftale med Børn og Unge, at Børn og Unge udarbejder en vurdering af behovet for finansiering til KB’en samt en handlingsplan for, hvordan de beløb, der ikke forventes tilbageført fra [adresse], kan finansieres. Det foreslås, at Børn og Unge eftersender vurderingen som et forslag til den 10-årige anlægsplan, således at byrådet kan tage stilling til udgiftsbehovet på området.

Borgmesterens Afdeling har ingen bemærkninger til indstillingen.

 22-06-2020 Magistraten

Fremsendes til [adresse] med bemærkning, at Magistraten i mødet den 22. juni 2020 anbefaler, at byrådet tiltræder Magistratsafdelingen for Børn og Unges indstilling af 8. juni 2020 i overensstemmelse med påtegning af 17. juni 2020 fra Borgmesterens Afdeling.

 24-06-2020 [adresse]
Tilbagesendes Magistratsafdelingen for Børn og Unge med bemærkning, at byrådet i sit møde den 24. juni 2020 har vedtaget Magistratens foranstående indstilling af 22. juni 2020.